CELEX: 32008R0404
Language: sl
Date: 2008-05-06 00:00:00
Title: Uredba Komisije (ES) št. 404/2008 z dne 6. maja 2008 o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov glede odobritve uporabe spinosada, kalijevega bikarbonata in bakrovega oktanoata ter razširitve uporabe etilena

7.5.2008   
            
            
               SL
            
            
               Uradni list Evropske unije
            
            
               L 120/8
            
         
      UREDBA KOMISIJE (ES) št. 404/2008
   z dne 6. maja 2008
   o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov glede odobritve uporabe spinosada, kalijevega bikarbonata in bakrovega oktanoata ter razširitve uporabe etilena
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1) ter zlasti člena 7(3) Uredbe,
   ob upoštevanju naslednjega:
   
               (1)
            
            
               V skladu s postopkom, predvidenim v členu 7(4) Uredbe (EGS) št. 2092/91, so določene države članice drugim državam članicam in Komisiji predložile podatke glede vključitve določenih proizvodov v Prilogo II k navedeni uredbi.
            
         
               (2)
            
            
               Komisija je priložnostno skupino strokovnjakov pozvala, naj v smislu načel, ki urejajo ekološko kmetovanje, zagotovijo priporočila za odobritev uporabe spinosada, kalijevega bikarbonata in bakrovega oktanoata ter razširitev uporabe etilena v ekološkem kmetovanju za dozorenje agrumov in preprečevanje vzklitja krompirja in čebule.
            
         
               (3)
            
            
               Skupina strokovnjakov je službam Komisije predložila poročilo z dne 22. in 23. januarja 2008 (2), v katerem je priporočila odobritev uporabe spinosada, kalijevega bikarbonata in bakrovega oktanoata pod določenimi pogoji ter razširitev uporabe etilena za dozorenje agrumov in preprečevanje vzklitja krompirja in čebule pod določenimi pogoji. Glede na poročilo te skupine strokovnjakov in spodaj navedenih dejavnikov Komisija meni, da je treba odobriti nekatere proizvode ter razširiti uporabo etilena v ekološkem kmetovanju.
            
         
               (4)
            
            
               Spinosad je nov insekticid mikrobiološkega izvora, ki je bistven za nadziranje nekaterih ključnih škodljivih organizmov in prispeva k trajnosti sistema pridelave v primeru napada drugih škodljivih organizmov. Vendar je treba pri njegovi uporabi zmanjšati tveganje za neciljne organizme.
            
         
               (5)
            
            
               V zvezi z vključitvijo spinosada je treba pojasniti, da so mikroorganizmi na splošno v ekološkem kmetijstvu dovoljeni za zatiranje škodljivih organizmov in nadziranje bolezni, medtem ko je treba proizvode, ki jih proizvajajo mikroorganizmi, navesti posamično.
            
         
               (6)
            
            
               Kalijev bikarbonat je bistven za obvladovanje različnih glivičnih bolezni pri celi vrsti pridelkov ter lahko prispeva k zmanjšanju uporabe bakra in žvepla proti nekaterim združenim škodljivim organizmom.
            
         
               (7)
            
            
               Bakrov oktanoat je nova oblika bakra, ki se lahko uporablja za iste namene kot druge bakrove spojine, ki so že vključene v del B Priloge II k Uredbi (EGS) št. 2092/91. Skupna količina bakra, uporabljenega v sezoni, je nižja, če se uporabi bakrov oktanoat.
            
         
               (8)
            
            
               Etilen je že vključen v del B Priloge II k Uredbi (EGS) št. 2092/91 kot snov s tradicionalno uporabo v ekološkem kmetijstvu. Zdelo se je ustrezno, da se pogoji za uporabo navedene snovi dopolnijo z navedbo dveh dodatnih uporab, ki sta bistveni: dozorenje agrumov, če je takšna obdelava del strategije za preprečitev škode, ki jo povzroči rastlinojeda muha, ter preprečevanje vzklitja krompirja in čebule.
            
         
               (9)
            
            
               Prilogo II k Uredbi (EGS) št. 2092/91 je zato treba ustrezno spremeniti.
            
         
               (10)
            
            
               Ukrepi, predvideni v tej uredbi, so v skladu z mnenjem odbora, ustanovljenega v skladu členom 14 Uredbe (EGS) št. 2092/91 –
            
         SPREJELA NASLEDNJO UREDBO:
   Člen 1
   Priloga II k Uredbi (EGS) št. 2092/91 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. maja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 198, 22.7.1991, str. 1. Uredba, kakor je bila nazadnje spremenjena z Uredbo Komisije (ES) št. 123/2008 (UL L 38, 13.2.2008, str. 3.
   
      (2)  Poročilo priložnostne skupine strokovnjakov o pesticidih v ekološki pridelavi hrane, z dne 22. in 23. januarja 2008, http://ec.europa.eu/agriculture/qual/organic/publi/pesticides_en.pdf
   
      PRILOGA
      Priloga II k Uredbi (EGS) št. 2092/91 se spremeni:
      V delu B „Pesticidi“, točka 1. „Fitofarmacevtska sredstva“ se spremeni:
      
                  (1)
               
               
                  Preglednica II „Mikroorganizmi za biološko zatiranje škodljivih organizmov“ se nadomesti z naslednjim:
                  „II.   Mikroorganizmi za zatiranje škodljivih organizmov in bolezni
                  
                              Ime
                           
                           
                              Opis, zahteve glede sestave, pogoji uporabe
                           
                        
                              Mikroorganizmi (bakterije, virusi in glive)
                           
                           
                              Edino sevi, ki niso gensko spremenjeni, iz Direktive 2001/18/ES Evropskega parlamenta in Sveta (1)
                              
                           
                        
                     
                  IIa   Snovi, ki jih proizvajajo mikroorganizmi
                  
                              Ime
                           
                           
                              Opis, zahteve glede sestave, pogoji uporabe
                           
                        
                              Spinosad
                           
                           
                              Insekticid;
                              edino, če ga proizvajajo sevi, ki niso gensko spremenjeni, iz Direktive 2001/18/ES
                              Samo kadar so sprejeti ukrepi za zmanjšanje tveganja za ključne parazitoide in zmanjšanje tveganja za razvijanje odpornosti.
                              Potreba, ki jo prizna kontrolni organ
                           
                        
            
                  (2)
               
               
                  Preglednica IV „Druge snovi iz tradicionalne uporabe v ekološkem kmetijstvu“ se spremeni:
                  
                              (a)
                           
                           
                              Vpis za baker, v stolpcu z naslovom „Ime“, se nadomesti z naslednjim:
                              „Baker v obliki bakrovega hidroksida, bakrovega oksiklorida, trivalentnega, bakrovega sulfata, bakrenega oksida in bakrovega oktanoata“
                           
                        
                              (b)
                           
                           
                              Vpis za „etilen“ se nadomesti z naslednjim:
                              
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          „(*) Etilen
                                       
                                       
                                          Dozorenje banan, kivijev in kakijev; dozorenje agrumov, samo kot del strategije za preprečitev škode, ki jo povzroči rastlinojeda muha na agrumih; povzročitev cvetenja ananasa; preprečevanje vzklitja krompirja in čebule.
                                          Potreba, ki jo prizna kontrolni organ“
                                       
                                    
                        
            
                  (3)
               
               
                  V preglednici V „Druge snovi“ se doda vpis:
                  
                              Ime
                           
                           
                              Opis, zahteve glede sestave, pogoji uporabe
                           
                        
                              „Kalijev bikarbonat
                           
                           
                              Fungicid“
                           
                        
            
         (1)  UL L 106, 17.4.2001, str. 1.“